open-index/open-wikipedia-markdown huggingface dataset:
Ինդրեկ Վիսնապուու

**Ինդրեկ Վիսնապուու** (), էստոնացի բասկետբոլի մարզիչ ու նախկին խաղացող, ով վերջին անգամ մարզել է Բասկետբոլի Չեմպիոնների լիգայի անդամ Տալլինի «Audentes/Noortekoondis» թիմին։

## Խաղային կարիերա
Չեմպիոնների լիգայում առաջին խաղը խաղացել է 1993 թվականի հոկտեմբերի 2-ին «Տարտու» թիմի կազմում։

1997 թվականին անդանագրվել է Տարտուի համալսարանի «Պոլարիս» թիմին։ Էստոնիայի առաջնությունում առաջին անգամ հաղթել է 1999–2000 մրցաշրջանում։

2000 թվականին պայմանագիր է ստորագրել «Հոտրոնիկ» թիմի հետ։

2003 թվականին պայմանագիր է ստորագրել «TTÜ/A. Le Coq» թիմի հետ։

## Մարզչական կարիերա
Մարզչական կարիերան սկսել է 2002 թվականին, երբ նա դարձել է «TTÜ/A. Le Coq» թիմի մարզչի օգնականը, երբ դեռ ակտիվ 26-ամյա խաղացող էր։

2005-2007 թվականներին եղել է Էստոնիայի մինչև 18 տարեկանների բասկետբոլի ազգային հավաքականի գլխավոր մարզիչ, իսկ 2005-2006 թվականներին՝ Էստոնիայի տղամարդկանց ազգային հավաքականի գլխավոր մարզչի օգնական։

2007 թվականին դարձել է Տարտուի համալսարանի իր նախկին թիմի մարզչի օգնական։ 2008 թվականի դեկտեմբերի 20-ին գլխավոր մարզչի պաշտոնում փոխարինել է Ուլլար Քերդեին։ 2010 թվականի մայիսի 14-ին Վիսնապուան «Տարտուի» հետ հաղթել է Էստոնիայի առաջնությանը՝ եզրափակչում պարտության մատնելով «Ռակվեր Տառվասին»։ 2012 թվականի հունվարի 24-ին Վիսնապուն հեռացել է թիմից։

2012 թվականի սեպտեմբերին դարձել է  «Audentes/Noortekoondis» թիմի գլխավոր մարզիչը։

## Մրցանակներ և նվաճումներ
### Խաղային նվաճումներ
;Տարտուի համալսարան
* Էստոնիայի լիգայի չեմպիոն՝ 2000
* 2000 թվականի Էստոնիայի գավաթակիր

### Մարզչական նվաճումներ
;TTÜ/A. Le Coq
* Էստոնիայի գավաթակիր 2003 (մարզչի օգնական)

;Տարտուի համալսարան
* Էստոնիայի լիգայի չեմպիոն 2008 (մարզչի օգնական), 2010
* Էստոնիայի գավաթի չեմպիոն 2009, 2010, 2011 թվական
* Բալթիական բասկետբոլային լիգայի գավաթակիր 2010 թ

## Ծանոթագրություններ

## Արտաքին հղումներ
* Indrek Visnapuu at basket.ee

Կատեգորիա:1976 ծնունդներ
Կատեգորիա:Ապրող անձինք
Կատեգորիա:Էստոնացի բասկետբոլիստներ
Belcolore

**«Belcolore»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1863 թվականին։ Ներկայումս նկարը գտնվում է մասնավոր հավաքածուում։

## Տեղեկություն նկարի մասին
Աշխատանքի անվանումը համընկնում է 1866 թվականի «Մոննա Վաննա» նկարի այլընտրանքային և «Երեք երգ» եռապատկերի առաջին մասի անվանումների հետ։

Նկարում պատկերված է Մոննա Բելկոլորեն՝ լեգենդար գեղեցկությամբ գյուղացի կինը՝ Ջովաննի Բոկաչչոյի «Դեկամերոն» ստեղծագործության հերոսուհին։ Աշխատանքն իրենից ներկայացնում է աղջկա գլխի պատկեր, որը կծում է վարդի կոկոնը, կլոր շրջանակով է։ Նրա բնութագրական նրբին երկարացված պարանոցը պսակվում է երազային, երկիմաստ թախծով պատված դեմքով։ Ռոսսետտին դիտողի համար հանելուկային և ցանկալի է թողնում՝ իմանալու ավելին, թե ում է այդ կինը վարդի միջոցով գայթակղիչ կերպով հրապուրում։ Աշխատանքն ստեղծվել է Ջորջ Բոյսի համար։ Բոկաչչոյի միջնադարյան գունեղ պատմությունները բազմաթիվ պրեռաֆայելիտ նկարիչների համար դարձել են ռոմանտիկ սյուժեների աղբյուր, որոնց չեն անդրադարձել Վերածննդի գեղանկարիչները։

Նկարի էսքիզը, որը կատարվել է կարմիր պաստելով, ավարտվել է 1863 թվականի հունիսի 16-ին։ Իսկ 1868 թվականին Ու. Թյորների պատվերով ստեղծվել է մեծացված չափսերով ջրաներկ վերարտադրանկարը (վերափոխվել է 1874-1875 թվականներին)։ Վիրջինիա Սյորտիսը ենթադրել է, որ «Վարդ։ Լեդին պատուհանի մոտ» անվամբ հայտնի ջրաներկ նկարը նույնական է վերարտադրանկարի հետ, արված է Թյորների համար։

## Ծանոթագրություններ

Կատեգորիա:1863 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Կանանց դիմապատկերներ
Կատեգորիա:Մասնավոր հավաքածուներում գտնվող նկարներ
Իմ պատասխանատվությունը չէ

**«Իմ պատասխանատվությունը չէ»** (), ամերիկացի երգչուհի Բիլլի Այլիշի կարճամետրաժ ֆիլմը, որը թողարկվել է 2020 թվականին։

Ի սկզբանե, ֆիլմը ցուցադրվել է Այլիշի Where Do We Go? World Tour շրջագայության ժամանակ 2020 թվականի մարտին։ Հունիսի 3-ի տվյալներով ֆիլմը ՅուԹյուբ հարթակում ունի 18 միլիոն դիտում և 2 միլիոն հավանում, իսկ ինստագրամում նույնպես ունի 18 միլիոն դիտում։

## Քննադատություն
Կարճամետրաժ ֆիլմը դրական գնահատականների է արժանացել ինչպես երկրպագուների, այնպես էլ քննադատների կողմից։ Ֆիլմը ծառայում է որպես Այլիշի պատասխանը` հասարակության բացասական արձագանքներին այն մասին, թե ինչ է նա կրում կամ ինչպիսին է նրա վարքը, նշելով, որ բոլորին հաճելի է, որ դա «իր պատասխանատվությունը չէ»։ «Rolling Stone» ամսագրից Ալթեա Լեգասպին այս պիեսը համարում է «հզոր», իսկ Կարենա Մերեդիտը «PopSugar»-ից գովաբանել է նրան իր «ուժեղ հաղորդագրության» համար` հավելելով, որ «Այլիշը բաց է մարմնի պատկերի սեփական պայքարում, որը սկսվել է պատանեկան տարիքում և թե ինչպես է հասարակական կարծիքը ստիպել նրան հույսը դնել պարկանման զգեստապահարանի վրա, որպեսզի իրեն հարմարավետ զգա։ Ըստ երևույթին, նրա հոլովակը համարվում է այդ զգացմունքների կարևոր շարունակությունը, որտեղ Այլիշը վերջապես կարող է դիմել իր քննադատներին` սեփական պայմաններով»։

## Ծանոթագրություններ

## Արտաքին հղումներ
* 

Կատեգորիա:2020 ֆիլմեր
Կատեգորիա:2020-ականների անգլերեն ֆիլմեր
Կատեգորիա:Բիլլի Այլիշ
Կատեգորիա:Կարճամետրաժ ֆիլմեր
Քեթի Ֆինդլեյ

**Քեթի Ֆինդլեյ** (, ), կանադացի դերասանուհի։ Նա առավել հայտնի է Ռոզի Լարսենի դերով «Սպանությունը» ամերիկյան քրեական դրամա հեռուստասերիալում։ 2013-2014 թվականներին Ֆինդլեյը կերտել է Մեգի Լանդերսի դերը The CW-ի «Քերրիի օրագրերը» պատանեկան դրամա հեռուստասերիալում։ 2014-2015 թվականներին Ֆինդլեյը նկարահանվել է Ռեբեկա Սաթերի դերում ABC-ի «Ինչպես խուսափել սպանության համար պատժից» հեռուստասերիալի առաջին եթերաշրջանում։ 2017 թվականին նա միացել է FXX-ի «Տղամարդը կին է փնտրում» սերիալի երրորդ եթերաշրջանի դերասանական կազմին։

## Վաղ կյանք
Ֆինդլեյը ծնվել է Օնտարիո նահանգի Ուինսոր քաղաքում։ Նա ապրում է Բրիտանական Կոլումբիայի Վանկուվեր քաղաքում։ Նա բալետի պարուհի է եղել 12 տարի, մինչև այն թողնելը մեջքի վնասվածքի պատճառով և «իրական մարդկային ոտքեր» ունենալու հնարավորության համար։

## Կարիերա
CBC-ում երկու պիլոտներին մասնակցելուց հետո, Ֆինդլեյը նկարահանվել է Fox-ի «Եզր» գիտական ֆանտաստիկա սերիալում։ Ավելի ուշ նա կատարել է Էմիլիի դերը «Շփոթված» հեռուստասերիալում, և Ռոզի Լարսենի՝ սպանության զոհի դերը AMC-ի «Սպանությունը» հեռուստասերիալում։ Նա՝ որպես հյուր, մասնակցել է մի շարք հեռուստասերիալների, ներառյալ «Խաղի ավարտ»-ը, «Կոնտինուում»-ը և «Աստղային դարպասներ․ Տիեզերք»-ը։ 2012 թվականի փետրվարի 27-ին Ֆինդլեյն ընդգրկվել է  The CW-ի «Քերրիի օրագրերը» պատանեկան դրամա հեռուստասերիալում՝ «Սեքսը մեծ քաղաքում» սերիալի փրիքվելում։ 2012 թվականին նա կերտել է Բոնիի դերը «Փիլիսոփաները» գիտական ֆանտաստիկա ֆիլմում։

2014 թվականի մարտին Ֆինդլեյը կատարել է Ռեբեկա Սաթերի պարբերական դերը Շոնդա Ռայմսի «Ինչպես խուսափել սպանության համար պատժից» դրամա սերիալում։ Նույն տարի նա ընդգրկվել է «Մութ անծանոթը» հոգեբանական թրիլլեր ֆիլմի դերասանական կազմում։ 2015 թվականի վերջին հայտարարվել է, որ Քեթի Ֆինդլեյը կատարելու է Մոլի Քալենսի դերը Hallmark Channel-ի երկու մասից բաղկացած սուրբծննդյան ֆիլմում՝ «Կամուրջը», որը հիմնվել է հեղինակ Քարեն Քինգսբերիի վեպի վրա։ Առաջին մասը եթեր է հեռարձակվել 2015 թվականի դեկտեմբերի 6-ին։2016 թվականի Ֆինդլեյն ընդգրկվել է FXX-ի «Տղամարդը կին է փնտրում» կատակերգական սերիալի գլխավոր դերում՝ որպես Ջոշի (Ջեյ Բարուշել) սիրո հետաքրքրություն։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Կանադացի դերասանուհիներ
Կատեգորիա:Կանադացի կինոդերասաններ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասաններ
Կատեգորիա:Կանադացի հեռուստատեսային դերասանուհիներ
Ռիո (Թղթե տունը)

**Ռիո** (**Անիբալ Կորտես**), Նեթֆլիքսի «Թղթե տունը» հեռուստասերիալի կերպար, որի մարմնավորումը կատարել է Միգել Էռանը։ Ռիոն փորձառու կայքահեն է, որը մասնակցում է Իսպանիայի Թագավորական դրամահատարանի կողոպտմանը։ Նախապատրաստման և թիմի ստեղծման ընթացքում նա հարաբերությունների մեջ է մտնում Տոկիոյի հետ՝ անտեսելով այն փաստը, որ Պրոֆեսորը պահանջել էր թիմակիցներին՝ չսիրահարվել այլ անդամների։

## Բնավորություն
Ռիոն աշխույժ, պարզամիտ և անմեղ բնավորություն ունի՝ իր թիմակիցների համեմատ։ Նրա երիտասարդությունը հանգեցնում է մի շարք խնդիրների, դրա համար էլ Պրոֆեսորը ցանկանում է հեռացնել նրան թիմից, բայց այդ ամենին խանգարում է Տոկիոն։ Ողջ հեռուստասերիալի ընթացքում Ռիոն համարվում է «Թիմի թույլ կողմը»՝ իր բնավորության պատճառով։

## Ծանոթագրություններ

## Արտաքին հղումներ
* Ռիոն՝ IMDb կայքում

Կատեգորիա:«Թղթե տունը» հեռուստասերիալի կերպարներ
Կատեգորիա:Հորինված անձինք ըստ երկրի
Կատեգորիա:Հորինված իսպանացիներ
Կատեգորիա:Հորինված հանցագործներ
Կատեգորիա:Հորինված տղամարդիկ
Կապիտան Վարտիքը. առաջին էպիկ ֆիլմը

**Կապիտան Անդրավարտիքը. առաջին էպիկ ֆիլմը** ()` ռեժիսորներ Ռոբ Լեթթերմանի և Դեյվիդ Սորենի ամերիկյան համակարգչային անիմացիոն լիամետրաժ կատակերգական ֆիլմը, նկարահանվել է ըստ Դեյվ Պիլկիի համանուն գրքերի շարքի։ Այն DreamWorks-ի վերջին մուլտֆիլմն էր, որի ներկայացուցիչը 20th Century Foxն է։ DreamWorks-ի համար ռեկորդային ցածր` 38 միլիոն դոլար բյուջեով ֆիլմը հավաքել է 125,5 միլիոն դոլար։ Համաշխարհային պրեմիերան կայացել է 2017 թվականի հունիսի 1-ին։

## Սյուժե
Օհայո նահանգի Պիկվա քաղաքում ապրում էին երկու ընկերներ` Ջորջ Բիրդը և Հարոլդ Հաթչինսը, որոնք սովորում էին չորրորդ դասարանում և սիրում էին կատակել իրենց չար տնօրենի` Բենջիամին Կրապպի հետ։ Երբ նա սպառնում է նրանց բաժանել իրարից, նրանք հիպնոզացնում են տնօրենին և դարձնում նրան իրենց կոմիքսներիի կերպարը` Կապիտան Անդրավարտիքը։ Կերպարի հետ նրանք պետք է կարողանան հաղթել չար պրոֆեսորին, որը դպրոցի բոլոր աշակերտներին զրկել է ծիծաղից։

## Արձագանք
Rotten Tomatoes կայքում մուլտֆիլմը ստացել է` 86 % վարկանիշ (117 ակնարկների հիման վրա), միջին վարկանիշը` 6,8/10: Կայքի քննադատների ընդհանուր կարծիքը հետևյալն է. «Լավ սցենարով, մշակված անիմացիայով և հումորով, որը համապատասխանում է սկբնական նյութին, այն է` զվարճանք, որը սեպ չի դնի ընտանիքի անդամների միջև»։

## Դերերը հնչյունավորել են
* Էդ Հելմս` տնօրեն Բենջամին Կրապ/Կապիտան Անդրվարտիք
* Քևին Հարթ` Ջորջ Բիրդ
* Թոմաս Միդլդիչ` Հարոլդ Հատչինս
* Նիք Քրոլլ` Պրոֆեսոր Պուպերպուպս
* Ջորդան Պիլ` Մելվին Սնիդլի
* Քրիստեն Շաալ` օրիորդ Էդիթ Էնտրոպ

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2017 մուլտֆիլմեր
Կատեգորիա:20th Century Fox ֆիլմեր
Կատեգորիա:3D ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մուլտֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Անգլերեն մուլտֆիլմեր
Կատեգորիա:Գրքերի էկրանավորումներ
Կատեգորիա:Լիամետրաժ անիմացիոն ֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Մուլտֆիլմեր երեխաների մասին
Կատեգորիա:Ֆիլմեր, որոնց գործողությունները տեղի են ունենում 2000 թվականին
Կատեգորիա:Ֆիլմեր, որոնց գործողությունները տեղի են ունենում 2000-ականներին
Կատեգորիա:2017 ֆիլմեր
Կատեգորիա:3D մուլտֆիլմեր
Կապույտ գլխարկը

**Կապույտ գլխարկը**, Ուկրաինայի մշակույթի և արվեստի նախարարության պատվերով 1998 թվականին նկարահանված ուկրաինական անիմացիոն ֆիլմ՝ ըստ շոտլանդական հեքիաթների մոտիվների, ռեժիսորը Նատալյա Չերնիշևան է։

Ֆիլմի պրեմիերան կայացել է «ԿՐՈԿ» անիմացիոն ֆիլմերի միջազգային փառատոնի շրջանակներում։

## Սյուժե
Ձկնորսության համար անհաջող մի օր ձկնորսը գնում է անտառ՝ նոր նավակի համար ծառ կտրելու։ Սակայն, այստեղ էլ նրա բախտը չի բերում. նա հազիվ կարողանում է փախչել սոված գայլերից. ծառը, որի վրա նա բարձրանում էր, ծանրությունից ընկնում է և ջախջախում գիշատիչներին։

Մութ անտառից և գիշերային ամպրոպից նա ապաստան է գտնում մի տան մեջ՝ երեք տարօրինակ տարեց կանանց հետ։ Հենց նրանց թվում է, թե տղամարդը քնել է, նրանք դնում են իրենց կապույտ գլխարկները, կախակարդական բառեր են ասում և անհետանում։ Տղամարդը որոշում է կրկնել ծեր կանանց գործողությունները և հայտնվում է գինու նկուղում։ Այստեղ նա որոշում է զվարճանալ։ Զվարճանքը տևում է այնքան ժամանակ, մինչև տանտերը` եպիսկոպոսը, հասնում է նկուղ. նա զայրացած էր գյուղացու չտեսնված լկտիությունից և հրամայում է գողերին մահապատժի ենթարկել` խարույկի վրա վառելով։

Սյունին կապված լինելով` տղամարդը խնդրում է իր վերջին ցանկությունը` իր սիրած կապույտ գլխարկով գնալ այն աշխարհ։ Խնդրանքը կատարվում է, և տղամարդն իսկույն արտաբերում է կախարդական բառերն ու հայտնվում իր հարազատ վայրում։

Եվ սյունից, ամենայն հավանականությամբ, կստացվի նոր նավակը...

## Մուլտֆիլմի մասին
Իր նախորդ աշխատանքների նմանությամբ` Նատալյա Չերնիշևան այս ֆիլմում հանդես է եկել որպես ռեժիսոր, բեմադրիչ և բեմադրող նկարիչ։

## Ծանոթագրություններ

## Արտաքին հղումներ
* Матеріали до історії українського кіно. Вип. 3 (укр.)

Կատեգորիա:Ուկրաիներեն ֆիլմեր
Արջային պատմություններ

**Արջային պատմություններ** (), ռուսական մուլտֆիլմ, որը ստեղծվել է «Օդաչու» ստուդիայում, 2007 թվականին, Էվենկական հեքիաթների հիման վրա։ Մուլտֆիլմը «Գորա սամոցվետով» շարքից է։ Մուլտֆիլմի սկզբում երևում է հետևյալ տողը. «Մենք ապրում ենք Ռուսաստանում, Սիբիր»։

## Սյուժե
Մուլտֆիլմում ներկայացվուն են արջային հետևյալ պատմությունները.

# Ինչո՞ւ բուրունդուկի մեջքի վրա շերտագիծ կա. որովհետև արջը իր թաթով նրա մեջքը շոյել է։
# Ինչո՞ւ է ծածանը տափակ. որովհետև արջը նրան թաթով տափակեցրել է։
# Ինչի՞ց են մայրահավերը նիհար. որովհետև մայրու կոները տարել են, և արջը նախատել է նրանց։
   
Ոչ մի անտառային պատմություն առանց արջի չի լինի։ Իզուր չէ, որ նրան անվանում են տայգայի տեր։

## Նկարահանող խումբ

## Մրցանակներ և Փառատոներ
* 2007 թվական՝ մուլտֆիլմը մասնակցել է Սուզդալի անիմացիոն ֆիլմերի ռուսական բաց փառատոնի մրցանակային ծրագրին։
* 2007 թվական՝  «Ոսկե ձկնինկ» միջազգային կինոփառատոն, ժյուրիի հատուկ մրցանակ։
* 2007 թվական՝ «Անիմակոր» միջազգային կինոփառատոն Իսպանիայում, ժյուրիի երկրորդ մրցանակ։
* 2007 թվական՝ Անիմացիոն արվեստի 5-րդ միջազգային «Մուլտիվիդենիյա» փառատոն, առաջին մրցանակ։
* 2008 թվական՝ «Ոսկե արծիվ» մրցանակ` լավագույն անիմացիոն ֆիլմ անվանակարգում` «Գոռա սամոցվետով»։ Մրցանակի դափնեկիրը դարձել է «Օդաչու» ստուդիայի ռեժիսորական խումբը՝ Ինգա Կորժնևա, Սերգեյ Մերինով, Ելենա Չերնովա («Նապաստակ–սպասավորը»), Մարինա Կարպովա («Արջային պատմություններ»), Լեոն Էստրին («Չեպոգի»)։

## Ծանոթագրություններ

## Արտաքին հղումներ
* 
* 
* 
* 

Կատեգորիա:Մուլտֆիլմեր արջերի մասին
Կատեգորիա:2007 մուլտֆիլմեր
Պոլ Ստրենդ

**Պոլ Ստրենդ** (, ), ամերիկացի լուսանկարիչ և կինոռեժիսոր-վավերագրող, վավերագրական լուսանկարչության հիմնադիրներից մեկը։

## Կենսագրություն
[thumb|Պոլ Ստրենդ «[Նյու Յորք», 1917 թվական]]
[thumb|right|Պոլ Ստրենդ «Սպիտակ պարիսպ», [1917 թվական]]
Ծնողները բնիկ բոհեմիացի էին։ Լուսանկարել սովորել է Նյու Յորքյան մասնավոր *Ethical Culture Fieldston School*-ում՝ Լյուիս Հայնի մոտ։ Հայտնվելով *291* լուսանկարի մոդեռնիստուհու պատկերասրահում, որը ղեկավարում էին Ալֆրեդ Ստիգլիցն ու Էդվարդ Ստեյխենը, սկսել է լրջորեն զբաղվել լուսանկարչական արվեստով։ Ստիգլիցն աջակցել է երիտասարդ լուսանկարչին, նրա լուսանկարները տպագրելով *Camera Work* ամսագրում։

1915 թվականին Պոլը սկսել է անել ավելի շատ վերացական լուսանկարներ։ «Camera Work» ամսագիրն իր վերջին երկակի հրատարակությունը նվիրել է Պոլ Ստրենդի լուսանկարներին։ Հենց նա է նոր ուղղություն տվել, որը հետագայում կոչվել է «անմիջական լուսանկար»։

Ստրենդը դարձել է լուսանկարչական արվեստի լիգայի հիմնադիրներից մեկը, որը 1936-1951 թվականներին հանդես է եկել սոցիալական բարեփոխումների օգտին։ Նրա գեղարվեստական ոճի վրա մեծ ազդեցություն է ունեցել Էդվարդ Հոփերի ստեղծագործությունը։ Սահմանել և զարգացրել է կալիֆորնիական F/64 խմբի սկզբունքներին մոտ գաղափարները։ 1946 թվականին Ստրենդի աշխատանքների մեծ հետահայաց ցուցահանդեսը տեղի է ունեցել Նյու Յորքի ժամանակակից արվեստի թանգարանում։ Ստրենդի աշխատանքները ներառում են բազմաթիվ ժանրեր, դրանց թվում են վավերագրական լուսանկարը, դիմանկարները, բնանկարները, բույսերի լուսանկարները, ճարտարապետության թեմատիկան, արդյունաբերական օբյեկտների և մեքենաների լուսանկարները։

1949 թվականին Ստրենդը գնացել է Կառլովի Վարիի կինոփառատոնում ներկայացնելու իր ֆիլմը՝ «*հարազատ հողը»*։ Դրանից հետո, չցանկանալով հանդուրժել հայրենիքում ամրապնդվող մաքքարթիզմը (Ստրենդի ընկերների մեջ քիչ չեն եղել կոմունիստները և սոցիալիստները), նա մնացել է Ֆրանսիայում և չի վերադարձել ԱՄՆ։ Վերջին քսանյոթ տարիների ընթացքում Ստրենդը ապրել է Օրժևալայում (Իվելին, Իլ դը Ֆրանսի դեպարտամենտ), ճամփորդել է Իտալիայում, Շոտլանդիայում, Եգիպտոսում, Գանայում և այլն։

Հատուկ ճանաչում է վայելում նրա լուսանկարչական ալբոմը *Ֆրանսիական պրոֆիլում* (*Ֆրանսիայի դեմքը*, 1952):

## Ֆիլմագրություն
* 1921՝ *Manhatta*
* 1925՝ *The Live Fire*
* 1936՝ *Redes (The Wave, [[Մեքսիկա]]յից)*
* 1936՝ *The Plow That Broke the Plains*
* 1940՝ *Heart of Spain ([[Իսպանիա]]յից)*
* 1942՝ *Native Land*

## Ճանաչում
1967 թվականին գերմանական լուսանկարչական արվեստի ակադեմիան նշեց Ստրենդի ներդրումը Դեյվիդ Օկտավիուս Հիլլի մեդալով։

## Ծանոթագրություններ

## Գրականություն
* Paul Strand: essays on his life and work/ Robert Adams a.o., eds. New York: Aperture, 1990.
* Peters G.P., Fox M. Paul Strand: an extraordinary vision. Santa Fe: Gerald Peters Gallery, 1994.

## Արտաքին հղումներ
* Պոլ Ստենդը լուսանկարների վարպետների կայքում
* Աշխատանքներ աշխարհի թանգարաններում
* Պոլ Ստրենդը IMDB կայքում
* Պոլ Ստրենդը PhotoIsland կայքում

Կատեգորիա:Ամերիկացի լուսանկարիչներ
Կատեգորիա:Ամերիկացի կինոռեժիսորներ
Կատեգորիա:Կինոռեժիսորներ այբբենական կարգով
Կատեգորիա:Ամերիկացի կինոօպերատորներ
Կատեգորիա:Ամերիկացի ռեժիսորներ
Ժյուլ Բրետոն

**Ժյուլ Ադոլֆ Էմե Լուի Բրետոն** ( ), ֆրանսիացի նկարիչ, ժանրիստ, բնանկարիչ, ռեալիզմի ներկայացուցիչ, պոետ։

## Կենսագրություն
Մայրը մահացել է, երբ Ժյուլը 4 տարեկան էր, իսկ նրան մեծացրել է հայրը։ 1842 թվականին հանդիպել է նկարիչ Ֆելիքս դե Վինեին, որը տպավորվելով պատանու տաղանդով համոզել է իր ընտանիքին, որ թույլ տան նրան զբաղվել արվեստով։ 1843 թվականին Բրետոնը գնացել է Գենտ, որտեղ շարունակել է սովորել արվեստը Գեղարվեստի ակադեմիայում։ 1846 թվականին Բրետոնը տեղափոխվել է Անտվերպեն, որտեղ դասեր է վերցրել Էգիդուս Գուստավ Վապերսից և որոշ ժամանակ պատճենել ֆլամանդացի վարպետների գործերը։ 1847 թվականին մեկնել է Փարիզ, որտեղ սովորել է Գեղարվեստի դպրոցում։

Բրետոնի նկարների սյուժեները փոխառված են ժողովրդական կյանքից։ Նրա նկարների մեծ մասն ունեն հովվերգական բնույթ. նրանք պատկերում են դաշտում հովիվների կամ գյուղացիների կյանքը։

Դուստրը` Վիրժինի ԴԵմոն-Բրետոն, նկարչուհի։ Եղբայր՝ Էմիլ Բրետոն, նկարիչ (1831-1902)։

## Հայտնի նկարներ
* «Բերքահավաք» (1853)
* «Բերք հավաքողները (Le rappel des glaneuses)» (1859)
* «Արտույտի երգը» (1885)
* «Առաջին մասնակցություն» (1886)

## Հետաքրքիր փաստեր
Վան Գոգը անցել է 200 կիլոմետր՝ Բրետոնի մոտ գնալու համար, բայց չի մտել իր արհեստանոց, քանի որ ամաչկոտ էր։ Այս դրվագը հանդիպում է Ա. Պերրյուշոյի «Վան Գոգ» գրքում, ինչպես նաև Իրվինգ Սթոունի «Կյանքի ծարավը» գրքում։ Վան Գոգը բարձր է գնահատել Բրետոնին նաև որպես բանաստեղծ և Բրետոնի բանաստեղծությունները վերարտադրել 1884 թվականիի մարտի 8-ին Անտոն Ռապարդին ուղղված նամակում։

## Գրականություն
* 

## Ծանոթագրություններ

Կատեգորիա:19-րդ դարի ֆրանսիացի նկարիչներ
Կատեգորիա:Շվեդիայի գեղարվեստի թագավորական ակադեմիայի անդամներ
Կատեգորիա:Ֆրանսալեզու բանաստեղծներ
Կատեգորիա:Ֆրանսիացի արվեստագետներ
Կատեգորիա:Ֆրանսիացի բանաստեղծներ
Կատեգորիա:Ֆրանսիացի գրողներ
Կատեգորիա:Ֆրանսիացի նկարիչներ
HackerEarth

**HackerEarth**, տրամադրում վճարովի ծրագրային լուծում, որը օգնում է կազմակերպություններին ավելի հեշտ գտնել անհրաժեշտ մասնագիտության աշխատակիցներ։ HackerEarth-ը կազմակերպել է ավելի քան 1000 հաքաթոններ և 10 հազարից ավել ծրագրավորման մարտահրավերներ։ Իր գործունեության սկզբից HackerEarth-ը ստեղծել է ավելի քան 4 միլլիոն անդամ ունեցող ծրագրավորողների բազա։ HackerEarth-ը ֆինանսավորման 3 շրջափուլերի արդյունքում կարողացել է հավաքել ավելի քան 5 միլլիոն դոլլար գումար։ Ներկա պահին ավելի քան 750 հաճախորդներ ողջ աշխարհից օգտագործում է գնահատման համակարգը, այդ թվում՝  Amazon, Walmart Labs, Thoughtworks, Societe Generale, HP, VMware, DBS, HCL, GE, Wipro, Barclays, Pitney Bowes, Intel, և L&T Infotech։ HackerEarth-ին աջակցում են GSF Global և Angelprime։

## Պատմություն
Հիմնադրվել է 2012 թվականի նոյեմբերին հնդկական տեխնոլոգիանների համալսարանի շրջանավարտներ՝ Ռուրկի Սանչին Գուպտաի և Վիվեկ Պրակաշի կողմից, սակայն HackerEarth-ը սկսել է իր կարերիան ինչպես՝ MyCareerStack։ Սկզբնական ուսումնական պլատֆորմը նպատակաուղղված էր բոլոր ուսանողների համար խաղադաշտի հարթցմանը, որպեսզի ուսանողները կարողնանան պատասխանել հարցերի, դիտեն ծրագրավորման մասին պատմող բլոգներ, ինչպես նաև հասանելի էր կոդերի առցանց խմբահիր և քննարկման համար նախատեսված ֆորումներ։

Ավելի ուշ 2013 թվականին, Սաչինը և Վիվեկը զարգացրեցել ծրագիրը դարձնելով այն ավտոմատացված, որը օգնում էր արդյունավետ կերպով որակավորել ծրագրավորողներին։ Երկու տարի անց HackerEarth-ը ստեղծեց իր ծրագրային ապահովումը, որը նախատեսված էր ներդրումների ղեկավարման համար, թարմացված տարբերակը թողարկվեց 2018 թվականի սկզբին։

2012 թվականի ստարտ ափը GSF Accelerator-ի մասն էր, իսկ հետագայում նա ստացավ 500, 000 դոլլար ներդրումներից։

2018 թվականի հուլիսին HackerEarth-ը ուներ ավելի քան 180 աշխատակից։ Ընկերության գլխավոր գրասենյակը գտնվում է ԱՄՆ-ի Կալիֆոռնիա նահանգի Ֆրեմոնտե քաղաքում։ Բացի Ֆյունում, Մումբայում և Դելիում գտնվող գրասենյակների, HackerEarth գրասենյակներ ունի Լոնդոնում ևՃապոնիայում։

## Ապրանքանիշներ և ծառայություններ
### HackerEarth-ի գնահատումներ
HackerEarth-ի գնահատումները  պլատֆորմ է, որը նախատեսված է աձնակազմի հավաքման համար, որը օգնում է կազմակերպություններին վարձել ծրագրավորողներ, ըստ նրանց հմտությունների։ Մասնագիտացված պլատֆորմները նախատեսված են ծրագրավորողների գնահատման համար, և թույլ են տալիս ստուգել անձի տեխնիկական տաղանդները։

### Մարտահրավերներ
HackerEarth-ի մարտահրավերները իրենց մեջ պարունակում են հաքաթոններ, ծրագրավորման մարտահրավերներ և ծրագրաորման դասընթացներ ծրագրավորողների համար։

### Պրակտիկա
HackerEarth-ը օգտատերերին առաջարկում է ուսուցողական նյութեր և պրակտիկ խնդիրներ, խթանելով նրանց հմտությունների զարգացմանը։

## Ծանոթագրություններ

## Արտաքին հղումներ
*
*HackerEarth

Կատեգորիա:Ծրագրավորման մրցույթներ
Սուրբ Աստվածածնի Ավետման եկեղեցի (Կամենեց-Պոդոլսկ)

**Սուրբ Աստվածածնի Ավետման եկեղեցի**, հայկական տաճար, որը գոյություն է ունեցել Ուկրաինայի Կամենեց-Պոդոլսկ քաղաքում 1522-1672 թվականներին։

## Պատմություն

Սուրբ Աստվածածնի Ավետման եկեղեցին կառուցվել է 1522 թվականին ավելի հին՝ փայտե եկեղեցու տեղում, որը, իր փոքր չափսերի պատճառով, չէր բավարարում հայկական գաղութի կարիքներին։ Շինարարության ծախսերը հոգացել է պարոն Միտկոյի որդի Եոլբեյը, որին օգնել և նվիրաբերություններ են արել «Քառասուն եղբայրների խորհրդի» անդամներն ու Կամենեց-Պոդոլսկի այլ մեծահարուստներ։ 1570 թվականին եկեղեցուն կցակառուցվել են մատուռ և կամար։ Եկեղեցու բակում Գրիգոր արքեպիսկոպոս Վարագեցին 1600 թվականին կառուցել է կուսանոցի շենք։

Կամենեց-Պոդոլսկում ստեղծված և մեզ հասած հիշատակային գրառումներում հեղինակները Սուրբ Աստվածածին տաճարը նշում են որպես քաղաքի հայկական տաճարներից գլխավորը։ 1636 թվականին այդ մասին նշել են գրքերի և շարականների ընդօրինակողներ Խաչատուր դպիրը և Խաչերեսը։ Նույն ժամանակ հայերի շրջանում միության ներդրման պատմության վերաբերյալ կարճ ակնարկի հեղինակ պրեֆեկտ Ա. Պիդուն գրել է․

Սուրբ Աստվածածին եկեղեցին ավերվել է 1672 թվականին թուրքական զորքերի կողմից քաղաքի գնդակոծման ժամանակ։ Քաղաք այցելած հայ պատմիչ և ճանապարհորդ Մինաս Բժշկյանը (1777-1851), իր աշխատություններում նկարագրել է տաճարի դեռևս գոյություն ունեցած ավերակները։

## Ծանոթագրություններ

Կատեգորիա:16-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Լվովի թեմի վանքեր և եկեղեցիներ
Կատեգորիա:Կամենեց-Պոդոլսկի եկեղեցիներ
Կատեգորիա:Հայերը Կամենեց-Պոդոլսկում
Կատեգորիա:Հայկական մշակութային ժառանգություն Ուկրաինայում
Գոթլիբ Գյոտլիխ

**Գոթլիբ Գյոտլիխ** (, ի ծնե` **Մարի Ռոզին Գյոտլիխ** , ), ինտերսեքս է, որը ճանաչում է ձեռք բերել, քանի որ շատ բժիշկներ առաջին անգամ են հանդիպել այդպիսի դեպքի։

## Կյանքի վաղ շրջան
Գյոտլիխը ծնվել է 1798 թվականի մարտի 6-ին, սաքսոնական Նիդեր Լեյբա գյուղում, որը այն ժամանակ Սրբազան Հռոմեական կայսրության կազմի մեջ էր, այժմ Գերմանիայի։ Ծննդյան պահին նրան աղջիկ են համարել և դաստիարակվել է որպես Մարիա Ռոզին։

33 տարեկանում Գյոտլիխի որովայնի շրջանում ուժեղ ցավեր են սկսել։ Սկզբում համարել են, որ ցավի պատճառը ճողվածքն է։ 1832 թվականի նոյեմբերին Գեյդելբերի համալսարանի պրոֆեսոր Ֆրիդրիխ Տիդմանը զննել է Գյոտլիխին։ Զննման ժամանակ նա հայտնաբերել է, որ Գյոտլիխը «անսովոր սեռական օրգաններ ունեցող տղամարդ է։ Այդ իսկ պատճառով Գյոտլիխը պետք է հագներ տղամարդու հագուստ և կրեր Գոթլիբ անունը»։

## Կարիերա
Գյոտլիխը օգտվել է իր անսովոր կարգավիճակից, գումար վաստակելու համար։ Նա նոր անձնագիր է ստացել, որտեղ նշված էր արական սեռ և ճամփորդել է ամբողջ Եվրոպայում, ինչը հնարավորություն է տվել բժիշկներին փողի դիմաց զննել նրան։ Նրան հետազոտել են գերմանական Բոն, Ենա, Մարբուրգ, Մայնց, Մայն Օֆենբախ, Վրոցլավ և Բրեմեն քաղաքներում։ Բրիտանիայում նա իր մարմինը ցուցադրել է Մանչեստր, Լիվերպուլ, Գլազգո, Աբերդինե, Էդինբուրգ, Մոնտրոզե քաղաքներում։ Իռլանդիայում` Կորկում և Դուբլինում։

Շարունակելով ճամփորդել Եվրոպայում, Գյոտլիխը  «փառք և հարստություն» է ձեռք բերել։ Երբ նրան վիրահատական օգնություն են առաջարկել սեռական օրգանները  «ուղղելու» համար,  նա հրաժարվել է, ասելով, որ «դեմ է այսպիսի առաջարկությանը, քանի որ այն նրան կզրկեր հեշտ և շահավետ ապրուստի միջոցից»։ Դրեգերը նկարագրում է, «որպեսզի նա թույլատրեր նրանց հետազոտել իր մարմինը և հաշվետվություններ հրապարակեին, բժշկներն ու գիտնականները նրան հավաստագրեր էին տալիս, որ նրա գործը բժիշկների համար մեծ հետաքրքրության առարկա է»։

Գյոտլիխի դեպքը որոշ հեղինակների կողմից նկարագրվել է որպես «կրկեսային հրեշ»։

Շատ աշխատություններում Գյոտլիխը նկարագրվում է որպես «գերմաֆրոիդ», այժմ այդ տերմինը հնացած է, և տարբերվող սեռական օրգաններով մարդկանց անվանում են ինտերսեքս։

## Գրականության մեջ
Գյոտլիխը հայտնվել է շատ գրքերում, ինչպես գեղարվեստական, այնպես էլ վավերագրական։ Ստորև ներկայացված են դրանցից մի քանիսը.

* «Միջին սեռ»,  Ջեֆրի Եվգենդիս[
* «*Hermaphrodites and the Medical Invention of Sex»,* Alice Domurat Drege
* «*The One-Sex Body on Trial: The Classical and Early Modern Evidence»,* Professor Helen King
* «*Hermaphroditismus beim Menschen»,* Franz Ludwig von Neugebaue
* *Dr Handyside's Case of Hermaphrodism,* Peter Handyside in *The Edinburgh Medical and Surgical Journal*, Volume 43, pages 313-318

## Ծանոթագրություններ
Հաստ թշիկներով խատուտիկը

**Հաստ թշիկներով խատուտիկը** (), խորհրդային նկարված մուլտիպլիկացիոն ֆիլմ։ Ռեժիսորը Ալլա Գրաչովան է, նկարահանվել է 1971 թվականին, «Կիևնաուչֆիլմ» ստուդիայում։

## Սյուժե
Մարգագետնում ցատկոտող և շրջապատում կատարվող ամեն ինչով հետաքրքրվող ծղրիդը հանդիպում է Խատուտիկին` ծաղկման շրջանում, և հետաքրքրվում է, ինչո՞ւ է նա «հաստ այտերով», ինչը պատճառ է դառնում, որ վերջինս շփոթվի և կասկածի իր առողջության վերաբերյալ։ Խատուտիկն արագ զանգում է «Շտապօգնություն» Սարդին։ Գալով, հետազոտելով և ունկնդրելով հիվանդին` սարդ-բժիշկն իր խորհուրդներով խատուտիկին էլ ավելի շփոթեցնում։

Տեղեկատվական բյուրոյում Թրթուրը նույնպես չի կարողանում Խատուտիկին պատասխան տալ հաստ այտերի պատճառի մասին հարցին։

Ծղրիդը վերադառնում է հուսահատված Խատուտիկի մոտ և շարունակում է նյարդայնացնել նրան։ Հանկարծ Խատուտիկն իրեն տեսնում է կողքից և սկսում է ծիծաղել։ Խատուտիկի «գլխից» ծիծաղելու ժամանակ աղվամազիկներն սկսում են թափվել նրա շուրջը, և շատ շուտով ի ուրախություն նրան` «այտերը» նիհարում են։

Խրատ. «Այնտեղ, որտեղ ոչ շտապօգնությունը, ոչ տեղեկատվական բյուրոն չեն կարող օգնել, այնտեղ պարզապես պետք է սրտանց ծիծաղել... ինքներդ ձեզ վրա»։

## Հեղինակներ

## Թողարկում
* «Հաստ թշիկներով խատուտիկը» մուլտֆիլմը թողարկվել է մուլտֆիլմերի DVD հավաքածուում։

## Ծանոթագրություններ

## Գրականություն
* с. 204, 286.

Կատեգորիա:1971 ֆիլմեր
Կատեգորիա:«Կիևնաուչֆիլմ» ստուդիայի մուլտֆիլմեր
Կատեգորիա:Ալլա Գրաչովայի մուլտֆիլմեր
Կատեգորիա:Խորհրդային մուլտֆիլմեր
Միջին սեռ (վեպ)

**«Միջին սեռ»** (), հունական ծագմամբ ամերիկացի գրող Ջեֆրի Եվգենդիսի վեպն է, որը գրել է Բեռլինում, 2003 թվականին արժանացել Պուլիցերյան մրցանակի։  Վեպի հիմնական թեմաներն են` սոցիոգենետիզմը ընդդեմ բիոգենետիզմի, վերածնվելու շարժառիթը, բացահայտվում են նաև Ամերիկյան երազանքին հետևելու և գենդերային դերերը օգտագործելու թեմաները։

Վեպում առկա են բազմաթիվ ակնարկներ հին հունական դիցաբանության վերաբերյալ, ինչպիսիք են Մինոտավրի և Հիմերի կերպարները։

Գիրքը դարձել է բեսթելլեր (2011 թվականի մարտին վաճառվել էր ավելի քան միլիոն օրինակ)։ Չնայած վեպը ինքնակենսագրական չէ, շատ մանրուքներ վերցրված են հեղինակի կյանքից, որի մասին նա տեղեկացել է ուսումնասիրելով իր ծագման հունական կողմը։ Այսպիսի ստեղծագործություն գրելու միտքը Եվգենիսի մոտ ծագել է դեռևս 1980 թվականին, Էրկյուլին Բարբերի հուշագրությունը կարդալուց հետո (Herculine Barbin: Being the Recently Discovered Memoirs of a Nineteenth-century French Hermaphrodite), որից հետո նա որոշել է տալ իր սեփական մեկնաբանությունը անատոմիական կառուցվածքի և ինտերսեքսի հույզերի մասին։

## Սյուժե
Վեպի պատմող ու գլխավոր հերոս Քել Ստեֆանիդիսը, որը ի սկզբանե կրել է «Կալի» անունը` հունական ծագմամբ, 5-ալֆա ռեդուկտազզի անբավարարության համախտանիշով  տղամարդ-ինտերսեքս է, որի արդյունքում նա հանդիսանում է կնոջ կերպարով տղամարդ (ավելի ճիշտ` տղամարդու կարիոտիպի առկայությամբ  ունի կանացի ֆենոտիպ)։

Վեպի առաջին մասում ընթերցողներին ներկայացվում է Քելի ընտանիքի`հիմնականում 1922 թվականին հայրական կողմի տատի և պապի Բուրսա քաղաքից ԱՄՆ գաղթելու մասին։ Այնուհետև հետևում է Միչիգան նահանգի Դեթրոյթ քաղաքում ամերիկյան հասարակության մեջ նրանց ձուլումը, արդյունաբերական վերելքի ժամանակ։ Վեպի երկրորդ մասը, որի գործողությունները կատարվում են 20-րդ դարի վերջին, կենտրոնացել են Քելի կյանքի ուղու` հայրենի Դեթրոյթում և Սան Ֆրանցիսկո փախուստի վրա, որտեղ նա ապրում է իր նոր կերպարում ընդունելով իր տղամարդկային գենդերային ինքնությունը։

## Մեջբերում

## Ծանոթագրություններ

Կատեգորիա:2002 թվականի ամերիկյան վեպեր
Կատեգորիա:2002 վեպեր
Կատեգորիա:Ամերիկյան վեպեր
Կատեգորիա:Անգլերեն գրքեր
Կատեգորիա:Անգլերեն գրքեր
Պոնին վազում է շրջանով

**Պոնին վազում է շրջանով** (), նկարված խորհրդային մուլտֆիլմ, որը 1974 թվականին ստեղծել է ռեժիսոր Լև Ատամանովը։

## Սյուժե
Կենդանաբական այգում ապրում էր մի փոքրիկ պոնի, որին քշում էին երեխաները, իսկ ինքը երազում էր մասնակցել ռազմական շքերթին։ Մի օր կենդանաբանական այգի է գալիս մի գեներալ և որոշում է վարել պոնիին։ Գեներալը կարծես հիշում է իր մանկությունը և իրեն փոքրիկ տղա է զգում։ Իսկ պոնին հասկանում է, որ իր աշխատանքը թե՛ երեխաներին, թե՛ մեծերին երջանիկ դարձնելն է, և այն, ինչ որ նա անում է, պակաս կարևոր չէ, քան շքերթին մասնակցելը։

## Հեղինակներ
* Սցենարի հեղինակ` Յուննա Մորից
* Ռեժիսոր` Լև Ատամանով
* Բեմադրող նկարիչ` Գրաժինա Բրաշիշկիտե
* Կինոօպերատոր` Միխայիլ Դրույան 
* Կոմպոզիտոր` Եվգենի Բոտյարով
* Հնչունային օպերատոր` Գեորգի Մարտինյուկ
* Նկարիչ-դեկորատոր` Իրինա Սվետլիցա
* Խմբագիր` Ռաիսա Ֆրիչինսկայա
* Մոնտաժող` Մարգարիտա Միխեևա
* Օգնականներ` Լ. Նիկիտինա, Ն. Նիկոլաևա
* Երգում է` Ելենա Կամբուրովա
* Տնօրեն` Ֆյոդոր Իվանով
* Նկարիչ-մուլտիպլիկատորներ` Վիոլետա Կոլեսնիկովա, Նատալյա Բոգոմոլովա, Ալեքսանդր Դավիդով, Իգոր Պադգորսկի, Ալեքսանդր Մազաև, Օլեգ Կոմարով

## Պարգևներ
* 1975 թվական` Քիշնևի 8-րդ Համամիութենական կինոփառատոն` «Սոյուզմուլտֆիլմ» ստուդիայի ծրագրի 1-ին մրցանակ, որի կազմում են «Պոնին վազում է շրջանով», «Ուրախ կարուսել №6», «Դանիացի Վանյան», «Նվիրում եմ քեզ աստղ», «Ձկնկուլը և կռունկը», «Դե, սպասիր (թողարկում 8)» մուլտֆիլմերը։

## Ծանոթագրություններ

## Արտաքին հղումներ
* 
* «Пони бегает по кругу» на сайте «Энциклопедия отечественного кино»
* Людвига Закржевская. Интервью с Львом Атамановым. «Киноведческие записки» Вып. 92/93, 2009.
* Георгий Бородин Киностудия «Союзмультфильм» Краткий исторический обзор(Время расцвета.)
* Композиторий Москвы (Сов. компоситор, 1994)
* Наши мультфильмы (авт. Ирина Марголина, Наталья Лозинская, «Воскресный Интеррос», 2006)
* Мудрость вымысла: мастера мультипликации о себе и своем искусстве (авт. Сергей Асенин, Искусство, 1983)
* О художниках театра, кино и телевидения (авт. Виктор Владимирович Ванслов, Художник РСФСР, 1984)

Կատեգորիա:1974 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Լև Ատամանովի մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր ձիերի մասին
Այծիկը

**Այծիկը** (), մուլտիպլիկացիոն ֆիլմ, որը նկարահանվել է 1961 թվականին, «Սոյուզմուլտֆիլմ» կինոստուդիայում, ռեժիսոր Ռոման Դավիդովի կողմից, ըստ Սերգեյ Միխալկովի սցենարի։

## Սյուժե
Չլսող այծիկը ինքնակամորեն փախչում է անտառ։ Այնտեղ նրան վրա է հասնում ուժեղ տեղատարափ անձրևը, որը հեղեղում է ամբողջ փոքրիկ բացատը։ Նա փրկվում է ոչ մեծ հողակույտի շնորհիվ։ Նա փորձում է օգնության կանչել վայրի խոզին, որը նավակով նավարկում էր, բայց վերջինս անտեսում է նրա խնդրանքը։ Այծիկին կարող էին ուտել գայլերը, եթե չլիներ անտառի բնակիչների օգնությունը, ովքեր եկել էին թռչունների բարձրացրած ահազանգի պատճառով։ Այծիկի ծնողները գտնում են նրան ու նախատում են, իսկ փրկիչներին հրավիրում են խնջույքի։ Տոնին առանց հրավերի գալիս է նաև խոզը, որին, սակայն, վռնդում են։

## Հեղինակներ
* Սցենարի հեղինակ` Սերգեյ Միխալկով
* Ռեժիսոր` Ռոման Դավիթով
* Կոմպոզիտոր` Լեոնիդ Ֆեյգին
* Բեմադրող նկարիչներ` Իլդար Ուրմանչ, Լև Պոզդնեև
* Օպերատոր` Միխայիլ Դրույան
* Հնչյունային օպերատոր` Նիկոլայ Պրիլուցկիյ
* Խմբագիր` Պյոտոր Ֆրոլով
* Նկարիչներ`
** Իգոր Պոդգորսկի
** Ալեքսանդր Դավիթով
** Վլադիմիր Զարուբին
**Հովսեփ Կուրոյան
**Վիոլետա Կարպ
** Օ. Ստոլբովա
** Ի. Բերեզին
** Վ. Ռյաբչիկով
** Ե. Վերշինինա
** Գ. Նևզորովա

## Տեսաերիզ
1990-ականների կեսերին մուլտֆիլմը տեսաերիզներով թողարկվել է խորհրդային լավագույն մուլտֆիլմերի Studio PRO Video ստուդիայի հավաքածուի մեջ։

## Ծանոթագրություններ

## Գրականություն
* . Иллюстрации и текст по мультфильму.

Կատեգորիա:1961 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Դեղին ծղոտե գլխարկով գեղջկուհին

«**Դեղին ծղոտե գլխարկով գեղջկուհին**» (), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1890 թվականին։ Յուղաներկով կտավի չափերն են 92 × 73 սմ։

Այսօր «Դեղին ծղոտե գլխարկով գեղջկուհին» ստեղծագործությունը գտնվում է մասնավոր հավաքածուում։

## Պատմություն
Վինսենթ Վան Գոգն այս կտավը ստեղծել է 1890 թվականին։ Կան նկարի մի քանի տարբերակներ. դրանցից մեկն է «Սպիտակ հագած աղջիկը»։

«Դեղին ծղոտե գլխարկով գեղջկուհին» ստեղծագործությունը մի քանի անգամ ձեռքեձեռք է անցել։ 1997 թվականին Սթիվ Ուինը նկարը գնել է 47,5 միլիոն դոլարով։

2005 թվականի հոկտեմբերի 7-ին հայտարարություն տարածվեց, որ Սթիվ Ուինը այս և Պոլ Գոգենի «*Լողացողները*» կտավը վերավաճառել է Սթիվեն Ա. Քոհենին ավելի քան 100 միլիոն դոլարով։

## Տես նաև
* Սպիտակ հագած աղջիկը

## Ծանոթագրություններ

Կատեգորիա:1890 նկարներ
Կատեգորիա:Դիմանկարներ
Կատեգորիա:Մասնավոր հավաքածուներում գտնվող նկարներ
Կատեգորիա:Նիդերլանդների արվեստ
Կատեգորիա:Պոստիմպրեսիոնիզմ
Կատեգորիա:Վինսենթ վան Գոգի նկարներ
Վալմո Կրիիսա

**Վալմո Կրիիսա** (), էստոնացի նախկին պրոֆեսիոնալ բասկետբոլիստ։ Խաղացել է խաղարկողի և հարձակվող պաշտպանի դիրքերում։ Ավագ ակումբային կարիերան սկսել է Տարտուի համալսարանի բասկետբոլի «KK Tartu» թիմի հետ 1990 թվականին, իսկ 1996-97 մրցաշրջանից հետո տեղափոխվել է «Նիբիտ»։ 2000–2001 մրցաշրջանն անցկացրել է Շվեդիայում՝ «Södertälje BBK» թիմի կազմում։ Հետո վերադարձել է Էստոնիա, երկու մրցաշրջանի պայմանագիր կնքել «Բ.Կ. Կալևի» հետ և նվաճել Էստոնիայի չեմպիոնի տիտղոսները 2002 և 2003 թվականներին։ 2003–2006 մրցաշրջանում խաղացել է Նիդերլանդների «Դոնար» բասկետբոլային ակումբում և այդ ժամանակահատվածում հաղթել 2004 թվականի Նիդերլանդների առաջնությունում։ Երեք մրցաշրջան Նիդերլանդներում անցկացնելուց հետո վերադարձել է Էստոնիա և անդամագրվել «Կալև/Կրամո» թիմին։ Երեք մրցաշրջան էլ անցկացրել է «Կալևի» կազմում`հաղթելով Էստոնիայի մեկ առաջնությունում։ 2007 թվականին ճանաչվել է Էստոնիայի «Տարվա  բասկետբոլիստ»։ 2009-10 մրցաշրջանն անցկացրել է «Ռակվերե Տարվաս» թիմում և նրա օգնությամբ թիմն առաջին անգամ դուրս է եկել Էստոնիայի լիգայի եզրափակիչ։ Չնայած պարտություն են կրել Տարտուի համալսարանի թիմից, Կրիիսան ճանաչվել է այդ առաջնության ամենաարժեքավոր խաղացող։ 2010-2011 մրցաշրջանում Կրիիսան խաղացել է «TTÜ/Kalev» թիմի կազմում։ 1995 թվականից ի վեր հանդիսանում է Էստոնիայի բասկետբոլի ազգային հավաքականի անդամ և նաև 2001 թվականի Եվրոպայի առաջնության մասնակից Էստոնիայի հավաքականի անդամ։

## Պարգևներ

### Ակումբ
;«Նիբիտ»
*Էստոնիայի բասկետբոլի գավաթակիր, 1998

;«Տալլինա Կալև»
*Էստոնիայի բասկետբոլի առաջնություն 2001–02, 2002–03
*Էստոնիայի բասկետբոլի գավաթակիր 2001

;«Հանզևաստ Կապիտալս»
*Հոլանդիայի բասկետբոլի լիգա 2003–04
*Նիդերլանդների բասկետբոլի գավաթակիր 2005

;«Կալև/Կրամո»
*Էստոնիայի բասկետբոլի առաջնություն 2008–09
*Էստոնիայի բասկետբոլի գավաթակիր 2006, 2007, 2008

;Տարտուի համալսարան
*Էստոնիայի բասկետբոլի առաջնություն 2014–15
*Էստոնիայի բասկետբոլի գավաթակիր 2013, 2014

### Անհատական
* Էստոնիայի բասկետբոլի տարվա խաղացող 2007
* Էստոնիայի բասկետբոլի առաջնության ամենաարժեքավոր խաղացող 2010
* Էստոնիայի բասկետբոլի առաջնության լավագույն պաշտպան 2007
* Համաէստոնական բասկետբոլի առաջնության առաջին թիմ 2007, 2010

## Ծանոթագրություններ

## Արտաքին հղումներ

* Profile at basket.ee
* Profile  at bbl.net



Կատեգորիա:1974 ծնունդներ
Կատեգորիա:Ապրող անձինք
Կատեգորիա:Էստոնացի բասկետբոլիստներ
Կատեգորիա:Խորհրդային բասկետբոլիստներ
Սևը՝ սպիտակին

**«Սևը սպիտակին****»**,  Ռուբեն Դավիդ Գոնսալես Գալյեգոյի ինքնակենսագրական վեպն է, հրատարակել է 2002 թվականին, իսկ 2003 թվականին դարձել «Բուքեր` Ռուսաստանի հայտնություն» մրցանակի դափնեկիր։

Գիրքը վառ, անկեղծ և երբեմն ցնցող գույներով պատմում է խորհրդային մանկատներում հիվանդ երեխաների կյանքի մասին։

Գիրքը թարգմանվել է տարբեր լեզուներով։ Մոսկվայի Անտոն Չեխովի անվան գեղարվեստական թատրոնում Մարիա Բրուսնիկայի կողմից բեմադրվել է համանուն նեկայացումը։ 2009 թվականի հոկտեմբերի 16-ին Օրյոլ քաղաքի «Свободное пространство» թատրոնում կայացել է համանուն ներկայացման առաջնելույթը։ Ռեժիսորը Գենադի Տրոստյանեցկին էր։

2017 «Սևը սպիտակին» գիրքը հնչյունավորվել է  «Вимбо» հնչյունավորման ստուդիայում։ Աուդիոգիրքը կարդացել է դերասան  Շիֆրինը, Էֆիմ Զալմանովիչը։ Ռեժիսոր` Դմիտրի Կրեմինսկի։

## Հեղինակի մասին
Ռուբեն Գալեգոն վենեսուելացու և իսպանուհու որդի է,  Իսպանիայի ժողովրդի կոմունիստական կուսակցության գլխավոր քարտուղար Իգնասիո Գալեոյի թոռն է։ Ծնվել է 1968 թվականին Կրեմլի հիվանդանոցում, Մոսկվայում։ Ծննդաբերության ժամանակ նրան ախտորոշել են մանկական ուղեղային կաթված։ Մանուկ հասակում նրան բաժանել են մորից, համարել են մահացած և ուղարկել մանկատուն։

## Ծանոթագրություններ

## Արտաքին հղումներ
* О спектакле МХТ им. Чехова «Белое на чёрном»
* О спектакле орловского театра «Свободное пространство» «Белое на чёрном»
* Страница спектакля «Белое на чёрном» орловского театра «Свободное пространство»
* «Белым по чёрному» lib.ru
* «Я сижу на берегу» — вторая книга Рубена Гальего (изд. Лимбус Пресс, 2005)
* «Siluro rosso — La straordinaria storia di Ruben Gallego» — КРАСНАЯ ТОРПЕДА: НЕОБЫКНОВЕННАЯ ИСТОРИЯ РУБЕНА ГАЛЬЕГО  — фильм — участник 1-го Международного кинофестиваля в Риме 2006 г. (Режиссёр — Мара Кьяретти, Италия, 2006)

Կատեգորիա:2002 վեպեր
Կատեգորիա:Ինքնակենսագրական վեպեր
Կատեգորիա:Ռուսերեն վեպեր
Հե՞շտ է խիզախ լինել

**Հե՞շտ է խիզախ լինել** (), խորհրդային տիկնիկային մուլտիպլիկացիոն ֆիլմ, որը թողարկվել է 1975 թվականին, Սվերլոդսկի հեռուստատեսությամբ։ Ռեժիսոր Անատոլի Ալյաշևն ստեղծել է մուլտֆիլմ ընկերության և փոխօգնության մասին։

## Սյուժե
Շան ձագը և հավի ճուտը որոշում են միասին ապրել` շնիկի տնակում։ Հետո նրանք որոշում են պատրաստել սեղան և աթոռ։ Ճուտիկն առաջարկում է, որ միասին գնան տախտակը բերելու, բայց շունիկը պատասխանում է, թե, երկուսով բոլորն էլ կկարողանան, իսկ ճուտիկը թող փորձի մենակ գնալ։ Հավի ճուտը վախենում էր, բայց որոշում է մենակ գնալ։ Նա գնում է, մոտենում է ցանկապատին և տեսնում է մի լավ տախտակ։ Նա քաշում է տախտակը և առանց նկատելու ջրի մեջ է նետում սև կատվին, որը նստած էր այս տախտակի վրա ձուկ էր ուտում։ Զայրացած կատուն ընկնում է հավի ճտի հետևից, որը վախից փախչում է և թաքնվում շան ձագի մոտ։ Շունը ծիծաղում է իր ընկերոջ վրա և ամոթանք է տալիս նրան այն պատճառով, որ նա վախենում է ինչ-որ փոքրիկ կատվից։ Շունը որոշում է ինքը գնալ տախտակի հետևից։ Գնում է և տեսնում է մի փեթակ։ Շունը որոշում է տախտակը վերցնել հենց այդ փեթակից։ Այդտեղ նրա վրա են հարձակվում մեղուները։ Շունը վախենում է և հետ է փախչում։ Հիմա արդեն հավի ճուտը ծաղրում է նրան, որ վախենում է ինչ-որ փոքր մեղուներից։ Հասկանալով, որ ճիշտը միասին գնալն է, ընկերները ընկերությամ մասին ուրախ երգ երգելով` գնում են և վերցնում իրենց անհրաժեշտ տախտակը։

## Նկարահանող խումբ
* Ռեժիսոր` Անատոլի Ալյաշև
* Սցենարի հեղինակ` Գերման Դրոբիզ
* Դերերը հնչյունավորել են` Անատոլի Շչուկին, Լ. Կատաևա
* Կոմպոզիտոր` Ալմազ Մոնասիպով
* Մուլտիպլիկատորներ` Եվգենի Սկարիդով, Ալեքսանդրա Եվլադովա, Տատյանա Կոստուոսուվա, Ռ. Պեստրյակովա, Ն. Իշինա
* Օպերատոր` Ա. Իշին
* Հնչյունային օպերատոր` Բորիս Բերեստեցկի

## Ծանոթագրություններ

## Արտաքին հղումներ
* 
* Մոռացված մուլտֆիլմեր

Կատեգորիա:Մուլտֆիլմեր կենդանիների մասին
Կատեգորիա:1975 մուլտֆիլմեր
Ռոժա Դոմաշցինա

**Ռոժա Դոմաշցինա** (, ), լուժիչ բանաստեղծուհի։ Յակուբ Չիշինսկու անվան մրցանակի դափնեկիր է։

## Կենսագրություն
Ռոժա Դոմաշցինան ծնվել է 1951 թվականի օգոստոսի 11-ին սորբական Սերնյանի (Ցերնա) գյուղում։ 1968-1972 թվականներին աշխատել է լուժիկյան մանկական «Płomjo» հանդեսի և «Nowa Doba» օրաթերթի (այժմ՝ «Serbske Nowiny») խմբագրություններում։ 1970 թվականից հրատարակել է իր բանաստեղծությունները լուժիչյան պարբերական մամուլում։ 1979 թվականից սովորել է Բերգբաուում։ 1984 թվականից Գորնիկեցի (Կնապպենրոդե) գյուղի քարտուղար և գործավար է աշխատել։ 1985-1989 թվականներին սովորել է Լայպցիգի գրական ինստիտուտում։ 1990 թվականից հանդիսանում է ազատ գրող։

1994 թվականին իր ստեղծագործությունների համար արժանացել է Ֆելբախ քաղաքի գրական մրցանակին՝ Յակուբ Չիշինսկու անվան գրական մրցանակ։

## Ստեղծագործություններ
Գրել է վերին լուժիկերենով.

* *«Wróćo ja doprědka du»*, 1990,
* *«Pře wšě płoty»*, 1994,
* *«Pobate bobate»*, 1999,
* *«My na AGRA»*, 2004,
* *«Prjedy hač woteńdźeš»*, 2011։

## Ծանոթագրություններ

## Գրականություն
* Гугнин А. А., Введение в историю серболужицкой словесности и литературы от истоков до наших дней, Российская академия наук, Институт славяноведения и балканистики, научный центр славяно-германских отношений, М., 1997, стр. 7, 174, 181—182, ISBN 5-7576-0063-2
* Ralph Grüneberger (Hg.)/Gesellschaft für zeitgenössische Lyrik. Poesiealbum neu. Ausgaben 2/2008, 1/2012, 1/2013.
* Dichtung des 20. Jahrhunderts: Meine 24 sächsischen Dichter, Hrsg. Gerhard Pötzsch, 2 CDs, Militzke Verlag Leipzig 2009, ISBN 978-3-86189-935-8

## Արտաքին հղումներ
* Մատենագրություն

Կատեգորիա:20-րդ դարի գրողներ
Կատեգորիա:21-րդ դարի գրողներ
Կատեգորիա:Գերմանացի բանաստեղծուհիներ
Կատեգորիա:Գերմանացի գրողներ
Կատեգորիա:Գերմանացի թարգմանիչներ
Էսպերանտոյի հանրագիտարան

**Էսպերանտոյի հանրագիտարան**, հանրագիտարան էսպերանտոյի և էսպերանտո շարժման մասին, հրատարակվել է 1934 թվականին Բուդապեշտի «Literatura Mondo» («Գրական աշխարհ») հրատարակչությունում։ Հետագա մի քանի տասնամյակների ընթացքում գիրքը դարձել է էսպերանտոյի և էսպերանտո մշակույթի պատմության առավել  լիարժեք ամփոփիչ հրատարակություններից մեկը, որում ներկայացվել են նաև տարբեր երկրների էսպերանտիստների նշանակալի թվով կենսագրություններ։ Որպես էսպերանտոյի պատմության աղբյուր՝ հանրագիտարանը մինչ օրս էլ պահպանում է իր կարևոր նշանակությունը։

Չնայած այն բանին, որ «Էսպերանտոյի հանրագիտարան» անվանը հավակնել են ևս մի քանի հրատարակություններ, տվյալ անվանումը ֆիքսվել է հենց բուդապեշտյան հանրագիտարանին։
## Նախորդ հանրագիտարաններ
### 1913 թվականի հանրագիտարան
1913 թվականին ռուս էսպերանտիստ Պյոտր Ստոյանը առաջարկել է ստեղծել Համաշխարհային քարտային հանրագիտարան (), որն ըստ նրա գաղափարի կարելի էր հրատարակել ամեն թեմայի համար առանձին քարտերի վրա (հետագայում առանձին քարտերի հիման վրա ամբողջական հավաքածու ձևավորելով)։ Սակայն հրատարակվել են միայն առաջին հինգ քարտերը։
### 1917 թվականի հանրագիտարան
1917 թվականին ռուս էսպերանտիստ Վլադիմիր Շմուլոն Սանկտ Պետերբուրգում հրատարակել է ««Արիադնայի թել» համաշխարհային այբբենական հասցեների գիրք», որի մասին նա գրել է, որ դա «առաջին փորձն է՝ [ստեղծելու] էսպերանտիզմի հանրագիտարան», դրա նախնական տարբերակը սակայն կազմված է եղել միայն քաղվածքներից։ Առաջին 88 էջերը հրատարակվել են Ռիգայում, հետագա էջերի լիարժեք հրատարակությանը խանգարել է պատերազմը։ Այդ հրատարակությունն ըստ էության նշանակալի ազդեցություն չի ունեցել։
## Ծանոթագրություններ

## Արտաքին հղումներ
*  Энциклопедия Эсперанто (ссылка проверена 18 января 2011)

Կատեգորիա:Էսպերանտոյի պատմություն
Կատեգորիա:Հանրագիտարաններ
Կատեգորիա:Էսպերանտո
Կատեգորիա:1933 ոչ գեղարվեստական գրքեր
Կատեգորիա:1917 ոչ գեղարվեստական գրքեր
Կատեգորիա:1913 ոչ գեղարվեստական գրքեր
Չորսը մի բակից

**Չորսը մի բակից** (), նկարված խորհրդային կարճամետրաժ մուլտֆիլմ` երեխաների համար, նկարահանվել է ռեժիսոր-մուլտիպլիկատոր Ինեսա Կովալևսկայայի կողմից, «Սոյուզմուլտֆիլմ» ստուդիայում, թողարկվել է 1967 թվականին։ Առաջին մուլտֆիլմն է, որի երգի տեքստը գրել է բանաստեղծ-երգահան Յուրի Էնտինը։

## Սյուժե
Բակում ապրում էին չորս ընկերներ` կատուն, շնիկը, այծիկը և փոքրիկ ճուտիկը։ Բայց նրանք անընդհատ կռվում էին այն պատճառով, որ միշտ ինչ-որ բան կորում էր։ Կատուն կորցրել էր իր ամանի մեջի կաթը, շնիկը` իր ոսկորը, այծը` գազարը, իսկ ճուտիկին քիչ էր մնում ուտեին։ Բայց մի օր ընկերները պատահականորեն գտնում են գող առնետի, որին ընկերները միասին բռնում են և ստիպում վճարել իր արած գողության համար։

## Հեղինակներ
* Սցենարի հեղինակ` Ալեքսանդր Կումմա, Սակկո Ռունգե
* Ռեժիսոր` Ինեսա Կովալևսկայա
* Բեմադրող նկարիչներ` Մաքս Ժերեբչևսկի, Դանիել Մենդելևիչ
* Կոմպոզիտոր` Գեննադի Գլադկով
* Օպերատոր` Ելենա Պետրովա
* Հնչյունային օպերատոր` Սերգեյ Կրեիլ
* Մնտաժողներ` Ելենա Գերասիմովա, Ելենա Տերտիչնայա
* Խմբագիր` Պյոտր Ֆրոլով
* Մուլտիպլիկատորներ` Գալինա Բարինովա, Էլվիրա Մասլովա, Լեոնիդ Նորիսև, Գեննադի Սոկոլսկի, Յանա Վոլսկայա, Նատալյա Բոգոմոլովա, Օլգա Օռլովա
* Օգնականներ` Գալինա Անդրեևա, Սվետլանա Սկրեբնևա, Սվետլանա Կաշեևա

## Դերերը հնչյունավորել են
* Կլարա Ռումյանովա` Կատու
* Ռինա Զելյոնայա` Ճուտիկ
* Մարիա Վինոգրադովա` Այծիկ
* Թամարա Դմիտրիևա` Շունիկ

## Ստեղծման մասին

## Ծանոթագրություններ

## Արտաքին հղումներ
* 
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր կենդանիների մասին
Կատեգորիա:Ռուսերեն մուլտֆիլմեր
Օսա Ռեգներ

**Օսա Ռեգներ** (, ամբողջական անունը *Åsa Charlotte Regnér*, ի ծնե *Pettersson*, ), շվեդ պետական և քաղաքական գործիչ։

## Կենսագրություն
Ծնվել է 1964 թվականի օգոստոսի 26-ին Ստոկհոլմում։ Մեծացել է Լինչեպինգում և Մուտալում, մեծահասակ տարիքում վերցրել է մոր օրիորդական ազգանունը։

1984-1985 թվականներին Գերմանիայի Էրլանգեն-Նյուրնբերգի համալսարանում սովորել է քաղաքագիտություն, սոցիոլոգիա և գերմանական գրականություն։ Այնուհետև սովորել է Ստոկհոլմի համալսարանում, որտեղ բակալավրի աստիճան է ստացել։ 2011 թվականին ավարտելով Ուփսալայի համալսարանը ստացել է ժողովրդավարության զարգացման մագիստրոսի աստիճան։

Աշխատել է որպես պաշտոնյա Tjänstemännens centralorganisation-ում (TCO) և Շվեդիայի Զբաղվածության նախարարությունում։ Յանս Պերսոնի Սոցիալ-դեմոկրատական կառավարությունում գենդերային հավասարության հարցերով նախարար Յենս Օրբակի պաշտոնավարման ժամանակ Օսա Ռեգները Օրբակի հետ աշխատել է վարչապետի դիվանատանը, հետագայում որպես պաշտոնյա աշխատել է Շվեդիայի արդարադատության նախարարությունում։ 2007-2012 թվականներին նա եղել է Շվեդիայի ազգային ասոցիացիայի սեռական լուսավորության (RFSU, Riksförbundet för sexuell upplysning) գլխավոր քարտուղար։ Այնուհետև կարճ ժամանակահատվածում աշխատել է Բոլիվիայում ՄԱԿ-ի կին կառույցի տարածաշրջանային տնօրեն (2013-2014 թվականներ)։

2014 թվականի հոկտեմբերի 3-ին Ռեգները Լյովենի կառավարությունում նշանակվել է  երեխաների, տարեցների և հավասարության նախարար։ 2018 թվականի մարտի 7-ին նա հայտարարել է նախարարական պաշտոնից իր հեռանալու մասին, որպեսզի ՄԱԿ-ի կենտրոնակայանում պաշտոն զբաղեցնի որպես ՄԱԿ-ի կին կազմակերպության գործադիր տնօրենի տեղակալ։ Օսա Ռեգների իրավահաջորդը դարձել է Լենա Հալենգրենը, որը պաշտոնը ստանձնել է 2018 թվականի մարտի 8-ին։

### Անձնական կյանք
1993 թվականից մինչև 1996 թվականը Օսա Ռեգները ամուսնացած էր տնտեսագետ Հոկան Ռեգների հետ (մինչև ամուսնանալը կրում էր Andersson ազգանունը)։ Այնուհետև եղել է Պերա Սեդելի զուգընկերը (Per Cedell, ծնված 1967 թվականին)։

## Ծանոթագրություններ

## Արտաքին հղումներ
* CV - Åsa Regnér 
* Här är de nya ministrarna 
* Löfven och Regnér i New York
* Իրավահավասարություն

Կատեգորիա:Շվեդիայի քաղաքական գործիչներ
Կատեգորիա:Ստոկհոլմի համալսարանի շրջանավարտներ
Կատեգորիա:Ուփսալայի համալսարանի շրջանավարտներ
Կատեգորիա:ՄԱԿ-ի պաշտոնյաներ
Կարագանդայի բժշկական համալսարան

**Կարագանդայի բժշկական համալսարան** (), բարձրագույն բժշկական ուսումնական հաստատություն Ղազախստանի Կարագանդա քաղաքում։ Բացվել է 1950 թվականին։ 1997 թվականին վերաձևավորվել է որպես Կարագանդայի պետական բժշկական ակադեմիա։ 2009 թվականին վերաձևավորվել է որպես Կարագանդայի պետական բժշկական համալսարան։ 2019 թվականի փետրվարին վերակազմվել է Կարագանդաի բժշկական համալսարան։

## Ներկայիս կարգավիճակ
Համալսարանի կարգավիճակ ունի 2009 թվականից։ Կրթությունը համալսարանում անցկացվում է ղազախերեն, ռուսերեն և անգլերեն։

Համաձայն բժշկական և դեղագործական բարձրագույն կրթության պետական համապարտադիր ստանդարտների, որոնք մշակվել են միջազգային պահանջներին համապատասխան, 2007 թվականի սեպտեմբերից ներառվել են նոր մասնագիտություններ՝ «Ընդհանուր բժշկություն», «Ստոմատոլոգիա», «Քույրական գործ», «Դեղագործություն», «Հասարակական առողջապահություն»։

## Ղեկավարներ
* Պյոտր Պոսպելով՝ 1950-1974,
* Ալեքսանդր Ֆիլին՝ 1974-1984,
* Նիկոլայ Խլոպով՝ 1984-1989, 
* Մակաշ Ալիյակպարով՝ 1989-2001,
* Իլյաս Կուլմագամբետով՝ 2001-2009,
* Մուրատ Տելեուով՝ 2009-2011,
* Ռաուշան Դոսմագամբեթովա՝ 2011 թվականի օգոստոսից։

## Ծանոթագրություններ

Կատեգորիա:Կարագանդայի բուհեր
Կատեգորիա:Ղազախստանի բժշկական համալսարաններ
Կատեգորիա:Ղազախստանի համալսարաններ